सरकार यिनको माग सुन्नु पर्ला भनेर कान थुनेर भागिरहँदा केसीको अभियानमा हरेक घण्टा समर्थक बढ्दै गएका छन्। सोसल मिडियामा प्रधानमन्त्री भट्टराईविरुद्ध हजारौं स्ट्याटस केही घण्टामै अपडेट भएका छन्। ‘यत्रो चर्चा भइरहँदा केसीको स्वास्थ्यप्रति प्रधानमन्त्रीले किन यसरी बेवास्ता गरेको ?’ प्रधानमन्त्री बाबुराम भट्टराईका निजी सचिव विश्वदीप पाण्डेलाई प्रश्न गरेको थिएँ। ‘प्रधानमन्त्री केसीको स्वास्थ्यप्रति गम्भीर हुनुहुन्छ, शिक्षामन्त्रीमार्फत् उहाँले सहमति जुटाउन पहल गरिरहनु भएको छ। छिटै सहमति बन्छ होला’ दिउँसो उनले भने।
